# Villadicani

Els Villadicani o Villadicane o Viladecans de Sicília són una família noble catalana, que es considera descendent dels comtes de Barcelona i de Provença, és a dir, del Casal de Barcelona.
Es considera fundador de la nissaga al rei català Ramón Berenguer (italianitzat com a Raimon Berlinguer, Raimon Berengeri o Raimondo Berlingheri, segons el cas), comte de Barcelona i Provença .
El lloc de Viladecans és conegut des del segle XI, quan consta que era de domini comtal. Es considera que Ramon Berenguer es va fer càrrec del cognom Viladecans per la seva possessió del nucli i castell de Viladecans, a Catalunya. Probablement aquest castell és el que avui es coneix com a Torre del Baró, a Viladecans.
L'any 1148, sota la denominació "Vila de Cans", hi havia una petita agrupació de cases que el Comte de Barcelona, Ramon Berenguer IV. Per sufragar les despeses ocasionades per la conquesta de Tortosa, Ramon Berenguer IV va hipotecar la senyoria de Viladecans al bisbe de Barcelona Guillem de Torroja, tot i que retornà més tard al domini reial.
Posteriorment, el nom català de Viladecans s'hauria italianitzat com a Villadecani. Si això fos cert, els Viladecans de Sicília serien una branca dels comtes de Barcelona, de la família reial catalana.
Pel que fa al progenitor sicilià de la nissaga, no se sap del cert. Algunes fonts afirmen que fou en Pere Guerau Viladecans (Pier Guerao Villadecani), que va ser secretari d'estat del rei Martí I de Sicília i de Maria de Sicília, que va arribar a Sicília el 1386. Altres fonts afirmen que fou en Taijmo Villadecani, senyor de Villafranca Sicula (Agrigent).
En tot cas, la família Viladecans o Villadicani, que primer es va traslladar a Calàbria, va ser propietària de la terra de Motta San Giovanni, i després a Sicília, van gaudir de noblesa des del segle XVI i van ocupar càrrecs importants.
Consta també que Àlvar Viladecans Marull i Castell (Alvaro Villadicane Marullo e Castelli), marquès de Condagusta, príncep de Mola i baró de tres feus, va ser diverses vegades senador de Messina.
Un altre membre de la nissaga, anomenat Sebastià, fou comandant d'una flota naval al servei de Carles I de Catalunya. Altres membres de la família Viladecans de Sicília foren senadors a Messina.
Un altre membre important d'aquesta nissaga d'origen català fou en Francesco di Paola Villadicani, (Messina, 22 de febrer de 1780 - Messina, 13 de juny de 1861) va ser un cardenal i arquebisbe catòlic sicilià.
Armes: Or, amb barra de plata i barra negra de vuit peces.

## Notes

* 1 2 3 Palizzolo Gravina, Vincenzo. Il blasone in Sicilia: ossia, Raccolta araldica pagina 378. Visconti & Huber, 1875. «Da un cavaliere Raimondo Berlinghieri, che fu conte di Barcellona e di Provenza chiamato col soprannome di Villadicane, castello nella Spagna detto de Villadicans trae origine dice il Villabianca l'illustre famiglia catalana Villa de Cans appo noi corrottamente detta Villadicane. Vuolsi portata in Sicilia giusta il Mugnos nel 1386 da un Pier Guerao Villadicans segretario di stato del re Martino e della regina Maria»
* 1 2 3 Mugnos, Filadefo. Teatro genologico delle famiglie del regno di Sicilia volume III pagina 539. Arnaldo Forni. «Questa chiara ed illustre prosapia di origine catalana, ivi detta dal nome della sua signoria Villa de Cans; [...] in questo nostro di Sicilia, nel quale venne l'anno 1386 con il re Martino e la regina Maria, portata da Pier Guerao [...] antichissima e nobilissima casa discendente da Raimondo cavaliere illustre dell'antichissima progenie dei Berenguer; madre dei serenissimi conti di Tortora, di Carcassona, di Provenza, di Barcellona e dei re di Aragona»
* 1 2 3 Emanulele, Francesco Maria Gaetani di Villabianca. Della Sicilia nobile volume II pagina 433. 1754. «Prende la sua origine dalla Catalogna, dove denominavasi Berlingheri, essendo stata ella trapiantata in Sicilia da Taijmo Berlingheri signore della terra di Francavilla, discendente da quell'antichissimo Raimondo Berlingheri, che fu conte di Barcellona e di Provenza chiamato col soprannome di Villadicani per il castello di Villadicans che i suoi antecessori aveano acquistato dal potere de i Mori»
* 1 2 3 4 di Casalgerardo, Mango. Nobiliario di Sicilia. A. Reber, 1912. «Si vuole originaria dalla Catalogna, chiamata anticamente Berlingheri e discendente da un Raimondo, conte di Barcellona e di Provenza; si dice che abbia assunto il cognome Villadicani per il possesso del castello di Villa de Cans»